techiaith/cofnodycynulliad_en-cy huggingface dataset:
English: Well, as usual, I thank the Member for his close interest in the workings of the Labour Party. [ Laughter. ] It's good to know that he was following that carefully at the weekend. Let me be clear here, Llywydd, there is no absence of radical policies in Wales by this Welsh Labour Government. During this term alone, we will, as I explained in an earlier answer, provide funding for the real living wage for social care workers and provide the guarantee of education, training or employment for our young people. We will create the first national park in Wales for 57 years, we will move forward with the national forest, we will transform the school year and the school day, and, if we are able to, we will do something similarly radical in the reform of the council tax here in Wales. There is no absence at all of a reforming and radical agenda for Labour in Wales.
Welsh: Wel, yn ôl yr arfer, diolchaf i'r Aelod am ei ddiddordeb mawr yng ngweithrediad y Blaid Lafur. [ Chwerthin. ] Mae'n braf gwybod ei fod yn dilyn hynny yn ofalus dros y penwythnos. Gadewch i mi fod yn eglur yma, Llywydd, nid oes unrhyw ddiffyg polisïau radical yng Nghymru gan y Llywodraeth Lafur Cymru hon. Yn ystod y tymor hwn yn unig, byddwn ni, fel yr eglurais i mewn ateb cynharach, yn darparu cyllid ar gyfer y cyflog byw gwirioneddol i weithwyr gofal cymdeithasol ac yn rhoi'r sicrwydd o addysg, hyfforddiant neu gyflogaeth i'n pobl ifanc. Byddwn yn creu'r parc cenedlaethol cyntaf yng Nghymru ers 57 mlynedd, byddwn yn bwrw ymlaen â'r goedwig genedlaethol, byddwn yn trawsnewid y flwyddyn ysgol a'r diwrnod ysgol, ac, os gallwn ni wneud hynny, byddwn yn gwneud rhywbeth yr un mor radical wrth ddiwygio'r dreth gyngor yma yng Nghymru. Nid oes unrhyw ddiffyg agenda ddiwygio a radical o gwbl i Lafur yng Nghymru.
English: Well, clearly, the MP for Cynon Valley disagrees with you, First Minister, and it's not hard to see how your colleague has reached the conclusion that you have no radical or progressive policies. Last week, people in Wales continued to wait for NHS treatments in a week when the worst-ever waiting performances were recorded by Welsh hospital A&E units. With rising waiting times across the country, NHS backlogs that could take years to clear, and now the military enlisted to support struggling ambulance services, our NHS is under severe pressure, and it seems there are no radical, progressive policies to tackle winter pressures this year, either. Last week, when questioned, you said that the Welsh Government's plan on winter pressures was just to update its COVID alert plan, but this is very different to the comments made by Dr Andrew Goodall, who told the Health and Social Care Committee that, and I quote, 'on the winter side, just to bring together the range of different activities and the particular context at this stage, we will be ensuring that there is a very clear winter plan that is visible, that connects all of these things together, during October.' So, which is it, First Minister? Will the Welsh Government be bringing forward a specific plan on how it will tackle winter pressures in the NHS, or was the future Permanent Secretary right and you were wrong?
Welsh: Wel, yn amlwg, mae AS Cwm Cynon yn anghytuno â chi, Prif Weinidog, ac nid yw'n anodd gweld sut mae eich cydweithiwr wedi dod i'r casgliad nad oes gennych chi unrhyw bolisïau radical na blaengar. Yr wythnos diwethaf, parhaodd pobl yng Nghymru i aros am driniaethau GIG mewn wythnos pan gafodd y perfformiadau aros gwaethaf erioed eu cofnodi gan unedau damweiniau ac achosion brys ysbytai Cymru. Gydag amseroedd aros cynyddol ledled y wlad, ôl-groniadau yn y GIG a allai gymryd blynyddoedd i'w clirio, a bellach y fyddin yn cael ei sicrhau i gynorthwyo gwasanaethau ambiwlans sydd mewn trafferthion, mae ein GIG o dan bwysau difrifol, ac mae'n ymddangos nad oes unrhyw bolisïau radical, blaengar i fynd i'r afael â phwysau'r gaeaf eleni chwaith. Yr wythnos diwethaf, pan gawsoch eich holi, fe wnaethoch chi ddweud mai'r cwbl oedd cynllun Llywodraeth Cymru ar bwysau'r gaeaf oedd diweddaru ei chynllun rhybudd COVID, ond mae hyn yn wahanol iawn i sylwadau a wnaed gan Dr Andrew Goodall, a ddywedodd wrth y Pwyllgor Iechyd a Gofal Cymdeithasol, ac rwy'n dyfynnu, ar ochr y gaeaf, dim ond i ddod â'r amrywiaeth o wahanol weithgareddau ynghyd a'r cyd-destun penodol ar hyn o bryd, byddwn yn sicrhau bod cynllun gaeaf eglur iawn sy'n weladwy, sy'n cysylltu'r holl bethau hyn gyda'i gilydd, yn ystod mis Hydref. Felly, pa un sy'n wir, Prif Weinidog? A fydd Llywodraeth Cymru yn cyflwyno cynllun penodol ar sut y bydd yn mynd i'r afael â phwysau'r gaeaf yn y GIG, neu a oedd y darpar Ysgrifennydd Parhaol yn iawn a chithau yn anghywir?
English: I'm still not clear from your answer, First Minister, whether you will be bringing forward a plan to deal with winter pressures, so perhaps you'd like to respond after I sit down. The reality is that, after 22 years of Welsh Labour rule, the Government has run out of ideas on how to manage the NHS, has run out of ideas on how to drive innovation and boost the economy, and has run out of ideas on how to support and nurture our education system. This afternoon, there are two statements on the Senedd's agenda, and a debate, all focused in some way on Westminster. There is nothing on the Welsh Government's plans to urgently support our NHS, our businesses or our schools. As these sectors call for leadership and support, the Welsh Government instead turns its attention to party politics and fighting with the UK Government, a fight that has sunk so low in the gutter this week that the deputy leader of the Labour Party now resorts to name calling. First Minister, will you join me in condemning Angela Rayner's use of the word 'scum'? Instead of your Government focusing its attention on Westminster, can you now tell us when the Welsh Government will be bringing forward plans on the people's priorities, such as tackling NHS backlogs, driving innovation and creating jobs?
Welsh: Nid wyf i'n eglur o hyd o'ch ateb, Prif Weinidog, a fyddwch chi'n cyflwyno cynllun i ymdrin â phwysau'r gaeaf, felly efallai yr hoffech chi ymateb ar ôl i mi eistedd i lawr. Y gwir amdani yw bod y Llywodraeth, ar ôl 22 mlynedd o reolaeth Llafur Cymru, wedi rhedeg allan o syniadau ar sut i reoli'r GIG, wedi rhedeg allan o syniadau ar sut i ysgogi arloesedd a hybu'r economi, ac wedi rhedeg allan o syniadau ar sut i gefnogi a meithrin ein system addysg. Y prynhawn yma, ceir dau ddatganiad ar agenda'r Senedd, a dadl, i gyd yn canolbwyntio mewn rhyw ffordd ar San Steffan. Nid oes dim yn ymwneud â chynlluniau Llywodraeth Cymru i roi cymorth brys i'n GIG, ein busnesau na'n hysgolion. Wrth i'r sectorau hyn alw am arweinyddiaeth a chymorth, mae Llywodraeth Cymru yn hytrach yn troi ei sylw at wleidyddiaeth bleidiol ac ymladd gyda Llywodraeth y DU, brwydr sydd wedi cwympo mor isel yn y gwter yr wythnos hon nes bod dirprwy arweinydd y Blaid Lafur bellach yn troi at alw enwau. Prif Weinidog, a wnewch chi ymuno â mi i gondemnio defnydd Angela Rayner o'r gair 'scum'? Yn hytrach na bod eich Llywodraeth yn canolbwyntio ei sylw ar San Steffan, a wnewch chi ddweud wrthym ni bellach pryd y bydd Llywodraeth Cymru yn cyflwyno cynlluniau ar flaenoriaethau'r bobl, fel mynd i'r afael ag ôl-groniadau'r GIG, ysgogi arloesedd a chreu swyddi?
English: The people's priorities in Wales are the priorities that they voted for in May. If ever there was a party that had ran out of ideas - . The Conservative Party in Wales is never going to succeed in persuading people if all they do is to criticise the Government the people in Wales have elected time after time. People in Wales didn't think that Labour had run out of ideas, and they voted for us in larger numbers than at any point in the whole of devolution. If you think that that is the way to persuade them to vote for you, constantly saying that their judgment was suspect, then it's never going to succeed. Nor, Llywydd, do I regard a debate on coal tip safety as an issue that doesn't have anything to do with Wales. If ever there was a subject that this Chamber ought to be taking a direct interest in, in advance of this autumn and winter, then coal tip safety, with all our history - I don't regard that as somehow a waste of time on the floor of the Senedd. We will continue, Llywydd, to bring forward ideas that are rooted in the support that this party and this Government has had from people in Wales. It's precisely because they regard the Labour Party as the party that speaks in a voice and with values that they recognise and want to support that we are in the position we are in, and he is once again in the position that he finds himself in.
Welsh: Blaenoriaethau'r bobl yng Nghymru yw'r blaenoriaethau y gwnaethon nhw bleidleisio amdanyn nhw ym mis Mai. Os bu erioed blaid a oedd wedi rhedeg allan o syniadau - . Nid yw'r Blaid Geidwadol yng Nghymru byth yn mynd i lwyddo i berswadio pobl os mai'r cwbl y maen nhw'n ei wneud yw beirniadu'r Llywodraeth y mae pobl Cymru wedi ei hethol dro ar ôl tro. Nid oedd y bobl yng Nghymru yn meddwl bod Llafur wedi rhedeg allan o syniadau, ac fe wnaethon nhw bleidleisio drosom ni mewn niferoedd mwy nag ar unrhyw adeg yn ystod holl gyfnod datganoli. Os ydych chi'n meddwl mai dyna'r ffordd i'w perswadio nhw i bleidleisio drosoch chi, gan ddweud yn gyson bod eu barn yn amheus, yna nid yw byth yn mynd i lwyddo. Nid wyf i chwaith, Llywydd, yn ystyried dadl ar ddiogelwch tomenni glo yn fater nad oes a wnelo ddim â Chymru. Os bu erioed bwnc y dylai'r Siambr hon fod yn ymddiddori yn uniongyrchol ynddo, cyn yr hydref a'r gaeaf hwn, yna diogelwch tomenni glo, gyda'n holl hanes - nid wyf i o'r farn bod hynny rywsut yn wastraff amser ar lawr y Senedd. Byddwn yn parhau, Llywydd, i gyflwyno syniadau sydd wedi eu gwreiddio yn y gefnogaeth y mae'r blaid hon a'r Llywodraeth hon wedi ei chael gan bobl yng Nghymru. Yr union reswm pam rydym ni yn y sefyllfa yr ydym ni ynddi ac y mae ef unwaith eto yn y sefyllfa y mae ef yn ei gael ei hun ynddi, yw oherwydd bod pobl Cymru o'r farn mai'r Blaid Lafur yw'r blaid sy'n siarad mewn llais a gyda gwerthoedd y maen nhw'n eu hadnabod ac yn dymuno eu cefnogi.
English: First Minister, last week you wrote to Senedd party leaders sharing the latest Swansea University modelling that showed NHS pandemic pressure peaking at the beginning of November. You explained that the Labour Party's decision to cancel its Welsh conference was influenced by this modelling and the need for all of us to do whatever we can to protect the NHS in the months ahead. The clear implication, I think, is that others should follow your example. Is the scientific advice to you, and therefore your advice to others organising large-scale events, that it would be better were they to be cancelled in the months ahead? Does it apply only to indoor events, or does it also encompass sporting fixtures like the autumn internationals? Will you be writing to the heads of other organisations hosting or holding major events in the months ahead with advice similar to that you have given to the political parties?
Welsh: Prif Weinidog, fe wnaethoch chi ysgrifennu yr wythnos diwethaf at arweinwyr pleidiau'r Senedd yn rhannu'r gwaith modelu diweddaraf gan Brifysgol Abertawe a oedd yn dangos pwysau'r pandemig ar y GIG yn cyrraedd uchafbwynt ddechrau mis Tachwedd. Fe wnaethoch chi esbonio bod y modelu hwn wedi dylanwadu ar benderfyniad y Blaid Lafur i ganslo ei chynhadledd yng Nghymru a'r angen i bob un ohonom ni wneud beth bynnag y gallwn i ddiogelu'r GIG yn ystod y misoedd i ddod. Yr awgrym eglur, rwy'n credu, yw y dylai eraill ddilyn eich esiampl. Ai'r cyngor gwyddonol i chi, ac felly eich cyngor chi i eraill sy'n trefnu digwyddiadau ar raddfa fawr, yw y byddai'n well iddyn nhw gael eu canslo yn ystod y misoedd i ddod? A yw'n berthnasol i ddigwyddiadau dan do yn unig, neu a yw hefyd yn cynnwys gemau chwaraeon fel gemau rhyngwladol yr hydref? A fyddwch chi'n ysgrifennu at benaethiaid sefydliadau eraill sy'n cynnal digwyddiadau mawr yn ystod y misoedd i ddod gyda chyngor tebyg i'r hyn yr ydych chi wedi ei roi i'r pleidiau gwleidyddol?
English: Some practical questions, if I may, about the proposed COVID pass. Lateral flow tests, we know, are less reliable than PCR tests, and self-administered tests are currently the most unreliable of all because they can be falsified. The technology does exist to upload home lateral flow tests directly in a way that they cannot be falsified. Do you propose using that technology? Given increasing evidence of waning vaccine immunity after six months, do you envisage that evidence of a booster vaccine will become necessary at some stage to maintain your COVID pass status? And since it was reported yesterday that, due to adverse weather conditions, the UK Labour Party conference had to move to a random selection process for COVID pass testing, will that flexibility also be afforded for event organisers in Wales?
Welsh: Rhai cwestiynau ymarferol, os caf i, am y pàs COVID arfaethedig. Rydym ni'n gwybod bod profion llif ochrol yn llai dibynadwy na phrofion PCR, a phrofion hunan-weinyddu yw'r rhai mwyaf annibynadwy o'r cwbl ar hyn o bryd oherwydd y gellir eu ffugio. Mae'r dechnoleg yn bodoli i lanlwytho profion llif ochrol cartref yn uniongyrchol mewn ffordd na ellir eu ffugio. A ydych chi'n bwriadu defnyddio'r dechnoleg honno? O ystyried tystiolaeth gynyddol o imiwnedd y brechlyn yn gwanhau ar ôl chwe mis, a ydych chi'n rhagweld y bydd angen tystiolaeth o frechlyn atgyfnerthu ar ryw adeg i gadw eich statws pàs COVID? Ac ers iddi gael ei hadrodd ddoe, oherwydd amodau tywydd garw, y bu'n rhaid i gynhadledd Plaid Lafur y DU symud i broses ddethol ar hap ar gyfer profion pàs COVID, a fydd yr hyblygrwydd hwnnw hefyd yn cael ei roi i drefnwyr digwyddiadau yng Nghymru?
English: Moving to random selection.
Welsh: Symud i ddethol ar hap.
English: I've been reminded of it. Yes, it's an important point. At large-scale events - let's take the obvious example of a rugby international in Cardiff - the public health adverse impacts of checking everybody's pass would outweigh the advantages of the pass itself, because you would have long queues of people spending lots of time jostling next door to one another. We are clear in the guidance that we will publish that, in those circumstances, it will be possible for event organisers randomly to check people's COVID pass. So, anybody could be asked to demonstrate it, but not everybody. That is what happened yesterday in the Labour Party conference, when the adverse effects of having lots and lots of people queuing outside in very bad weather were thought to outweigh the advantages of the pass itself. But the fact that it could be you, or that you're in that queue and you see people being called out and having to demonstrate it, and know that you could be the next one - I don't think that that impact was slight on people. You could see that it did mean something significant to them.
Welsh: Rydw i wedi cael fy atgoffa ohono. Ydy, mae'n bwynt pwysig. Mewn digwyddiadau ar raddfa fawr - gadewch i ni ddefnyddio'r enghraifft amlwg o gêm rygbi ryngwladol yng Nghaerdydd - byddai effeithiau niweidiol i iechyd y cyhoedd o wirio pàs pawb yn drech na manteision y pàs ei hun, oherwydd byddai gennych chi resi hir o bobl yn treulio llawer o amser yn penelinio ochr yn ochr â'i gilydd. Rydym ni'n eglur yn y canllawiau y byddwn ni'n eu cyhoeddi y bydd yn bosibl, o dan yr amgylchiadau hynny, i drefnwyr digwyddiadau wirio pasys COVID pobl ar hap. Felly, gellid gofyn i unrhyw un ei ddangos, ond nid pawb. Dyna beth ddigwyddodd ddoe yng nghynhadledd y Blaid Lafur, pan ystyriwyd bod effeithiau niweidiol cael llawer iawn o bobl yn sefyll mewn rhes y tu allan mewn tywydd gwael iawn yn drech na manteision y pàs ei hun. Ond y ffaith y gallai fod yn chi, neu eich bod chi yn y rhes honno a'ch bod yn gweld pobl yn cael eu galw allan ac yn gorfod ei ddangos, ac yn gwybod efallai mai chi fydd y nesaf - nid wyf i'n credu bod yr effaith honno ar bobl yn un fach. Roeddech chi'n gallu gweld ei fod yn golygu rhywbeth arwyddocaol iddyn nhw.
English: SAGE has concluded that, even with careful planning, there may not be any net benefit to COVID immunity certification, and indeed a paper of one of its sub-committees has argued that a domestic certificate - which is what we're talking about, rather than a travel certificate - has the potential to cause harm. The technical advisory cell, in its summary, cites two major UK studies that conclude that vaccine certification and COVID certification could be counter-productive, reducing the likelihood of vaccination amongst groups with lower take-up. Do you accept that limiting people's ability to engage in certain activities, based on their certified health status, sets a very uncomfortable precedent? We only have to think back, don't we, to the AIDS epidemic to realise why. Under these circumstances, I think it is reasonable to expect the evidential case to be clear and cast iron, whereas in the words of one of the Scientific Advisory Group for Emergencies's most prominent members, at best at the moment it's very mixed. To enable us as a party to come to a final decision, an informed decision, would you agree to our being presented with an impartial assessment of the COVID pass proposal by the chair of the technical advisory cell?
Welsh: Mae SAGE wedi dod i'r casgliad, hyd yn oed gyda chynllunio gofalus, efallai na fydd unrhyw fudd net i ardystiad imiwnedd COVID, ac yn wir mae papur gan un o'i is-bwyllgorau wedi dadlau bod gan dystysgrif ddomestig - sef yr hyn yr ydym ni'n sôn amdani, yn hytrach na thystysgrif deithio - y potensial i achosi niwed. Mae'r gell cyngor technegol, yn ei chrynodeb, yn cyfeirio at ddwy astudiaeth fawr yn y DU sy'n dod i'r casgliad y gallai ardystiad brechlyn ac ardystiad COVID fod yn wrthgynhyrchiol, gan leihau'r tebygolrwydd o frechu ymhlith grwpiau sydd â llai o bobl yn manteisio arno. A ydych chi'n derbyn bod cyfyngu ar allu pobl i gymryd rhan mewn rhai gweithgareddau, yn seiliedig ar eu statws iechyd ardystiedig, yn gosod cynsail anghyfforddus iawn? Nid oes ond yn rhaid i ni feddwl yn ôl, onid oes, i'r epidemig AIDS i sylweddoli pam. O dan yr amgylchiadau hyn, rwy'n credu ei bod hi'n rhesymol disgwyl i'r achos tystiolaethol fod yn eglur ac yn gwbl gadarn, ond yng ngeiriau un o aelodau amlycaf y Grŵp Cynghori Gwyddonol ar gyfer Argyfyngau, mae'n gymysg iawn ar y gorau ar hyn o bryd. Er mwyn ein galluogi ni fel plaid i ddod i benderfyniad terfynol, penderfyniad cytbwys, a fyddech chi'n cytuno i ni gael asesiad diduedd o'r cynnig pàs COVID gan gadeirydd y gell cyngor technegol?
English: Thank you very much to Siân Gwenllian for that question. Care home staff will still need to wear personal protective equipment to protect residents and themselves from the risk of COVID‑19. This includes staff in Arfon care homes. We continue to provide free PPE to care homes, for as long as is needed, to deal with the pandemic.
Welsh: Diolch yn fawr i Siân Gwenllian am y cwestiwn, Llywydd. Bydd angen i staff cartrefi gofal barhau i wisgo cyfarpar diogelu personol i ddiogelu preswylwyr a'u hunain rhag y risg o COVID‑19. Mae hyn yn cynnwys staff yng nghartrefi gofal Arfon. Rydym yn dal i ddarparu cyfarpar diogelu personol am ddim i gartrefi gofal i ymdrin â'r pandemig.
English: It's still not clear what the situation is in terms of those providing care in the community and the use of one part of PPE, namely the gowns. Many have been in touch with me given their concerns that they are being treated as second class in relation to their colleagues in clinical settings, because they don't have to wear gowns. This is one message that I received:
Welsh: Dydy hi dal ddim yn glir beth ydy'r sefyllfa o ran gweithwyr gofal yn y gymuned a'r defnydd o un rhan o offer PPE, sef y gynnau neu gowns. Mae yna nifer wedi cysylltu efo fi yn sgil pryderon eu bod nhw'n cael eu trin yn eilradd i'w cydweithwyr mewn settings clinigol am nad ydyn nhw'n gorfod gwisgo gynnau/ gowns. Dyma un neges ges i:
English: 'When we try to keep positive clients out of hospital and protect others in the community, we are refused a vital piece of PPE'.
Welsh: Pan fyddwn ni'n ceisio cadw cleientiaid positif allan o'r ysbyty ac amddiffyn eraill yn y gymuned, gwrthodir darn hanfodol o gyfarpar diogelu personol i ni.
English: Can you confirm what the situation is exactly as to why workers are being treated differently, and will you reconsider this? In the words of my constituent once again, this is what she said:
Welsh: Fedrwch chi gadarnhau beth yn union ydy'r sefyllfa pam fod gweithwyr yn cael eu trin yn wahanol, ac a fyddwch chi'n ailystyried? Yng ngeiriau fy etholwr i eto, dyma ddywedodd hi wrthyf i:
English: 'Social care is already at crisis point. The recruitment and retention of care staff is at an all-time low, and this will only compound the situation further as staff will feel they're not being protected, and will seek alternative employment'.
Welsh: Mae gofal cymdeithasol eisoes mewn argyfwng. Mae recriwtio a chadw staff gofal ar ei lefel isaf erioed, a bydd hyn ond yn gwaethygu'r sefyllfa ymhellach gan y bydd staff yn teimlo nad ydyn nhw'n cael eu diogelu, ac yn chwilio am waith arall.
English: Well, Llywydd, I thank Siân Gwenllian very much for those supplementary points. They're important, and I've heard myself that people working in the field feel the same way. But throughout the pandemic, the nature of the PPE that has been provided to social care has been led by the specialist expert committee that provides advice to this Government here in Wales and to every other Government in the United Kingdom. They look at everything that emanates from the field, every report available, and their advice then goes to the four chief medical officers and the four chief nursing officers, and they then reflect that advice to us and tell us, 'That is the PPE that is appropriate for people working in context A, context B and so on and so forth'. Everything they tell us we then ensure that we actually give that equipment - we fund it and we issue it. If the advice changes - and they monitor and look at this advice regularly - then this Government's standpoint here in Wales will also change. But it's not down to me to go against the advice that we receive from people who are much more familiar with the field than myself. When they say, 'That is what is appropriate in that context,' then that's what we do.
Welsh: Wel, Llywydd, diolch yn fawr i Siân Gwenllian am y pwyntiau ychwanegol yna. Maen nhw'n bwysig, a dwi wedi clywed fy hunain o'r bobl sy'n gweithio yn y maes eu bod nhw'n teimlo yr un peth. Ond, trwy gydol y pandemig, mae natur y cyfarpar diogelu personol sydd wedi cael ei ddarparu i ofal cymdeithasol wedi cael ei arwain gan y pwyllgor arbenigol sydd yn darparu cyngor i'r Llywodraeth yma yng Nghymru a phob Llywodraeth arall yn y Deyrnas Unedig. Maen nhw'n edrych ar bopeth sy'n dod o'r maes, pob adroddiad sydd ar gael, ac mae eu cyngor nhw yn mynd at y pedwar prif swyddog meddygol a'r pedwar prif swyddog nyrsio, ac maen nhw'n rhoi y cyngor yn ôl atom ni sydd yn dweud, 'Dyna'r cyfarpar diogelu personol sy'n addas i bobl sy'n gweithio mewn cyd-destun A, cyd-destun B, ac yn y blaen'. Popeth maen nhw'n ddweud wrthym ni, ni'n rhoi - ni'n ariannu a rŷm ni'n rhoi. Os bydd y cyngor yn newid - ac maen nhw'n cadw'r cyngor o dan eu llygaid nhw drwy'r amser - bydd safbwynt y Llywodraeth yma yng Nghymru yn newid hefyd. Ond nid lawr i fi yw e, dwi'n meddwl, i fynd yn erbyn y cyngor rŷm ni'n ei gael oddi wrth bobl sydd lot fwy cyfarwydd gyda'r maes na fi. Pan fyddan nhw'n dweud, 'Dyna beth sy'n addas i'r cyd-destun yna,' dyna beth rŷm ni'n ei wneud.